### Resume

Vejle Kommune vedtog i december 2020 Spildevandsplan 2020-2028.

I forbindelse med byudviklingsprojektet Ny Jens Bech i Vejle, som er omfattet af Kommuneplantillæg 73 og Rammelokalplan 1331, er der behov for et tillæg til den gældende spildevandsplan.

Spildevandsplan 2020-2028 er en digital plan, og tillægget til spildevandsplanen vil kunne ses under fanen tillæg.

Sagen fremlægges for udvalget med henblik på at sende tillæg 1 vedrørende kloakering af Ny Jens Bech i offentlig høring i 8 uger.

### Sagsfremstilling

I december 2020 vedtog Byrådet kommunens gældende spildevandsplan. Der er behov for et tillæg til spildevandsplanen for det nye boligområde Ny Jens Bech. Spildevandsplanen er en digital plan og tillæg til spildevandsplanen vil kunne findes under fanen tillæg.

Baggrund:

Rammelokalplanen for Ny Rosborg indeholder 10 delområder. Udviklingsplanen udgør et samlet areal på ca. 80 ha (30 ha by / 50 ha natur, 2000-2500 boliger, op til 20.000 m2 erhverv, plads til daginstitution/skole samt mulighed for dagligvarerindkøb). Nordholmen, som bliver det første område, der skal bebygges, kommer til at bestå af 4 storparceller/ lokalplanområder. Lokalplanområdet omfatter også tilgrænsende områder og giver mulighed for en ny placering af den såkaldte hytteby samt et pilotprojekt for Tiny houses.

Tillæg til spildevandsplanen:

Tillæg 1 til spildevandsplan 2020-2028 indeholder et kloakeringsprojekt for hele rammelokalplanens område således, at holmene bliver spildevandskloakeret af [adresse]. Område udlagt til Tiny houses og område, hvor Jørgen Søndergaard skal ligge, bliver ligeledes spildevandskloakeret af [adresse].

Lokalplanen beskriver, at regnvand på holmene håndteres på overfladen. Ved kraftig regn er det jævnfør regnvandshåndteringsplanen beskrevet, at overfladevandet ledes kontrolleret til arealer udenfor holmene, hvor det gør mindst muligt skade. Kommunen etablerer regnvandssystemet med forsinkelsesbassiner, og sikre, at der er arealer til håndtering af skybrudsvand som beskrevet i vandhåndteringsplanen. Regnvandshåndtering etableres i forbindelse med byggemodningen. Regnvand ledes til [adresse] via kommunale vandløb m.v. Der skal laves driftsaftaler mellem kommunen og [adresse] vedrørende drift af pumper m.v. i området.

Vedligeholdelse af regnvandssystem:

Regnvandssystemet på holmene, og rundt om holmene bliver fælles privat ejet, og udgifterne til drift og vedligeholdelse påhviler de ejendomme, der skal tilsluttes anlægget for regnvandshåndtering.

Alle kommende ejendomme inden for hver af holmene er omfattet af dette tillæg til spildevandsplanen. Når flere ejendomme skal tilsluttes et privat spildevandsanlæg, skal de berørte lodsejer efter spildevandsbekendtgørelsen oprette et regnvandslaug. Regnvandslauget skal udarbejde vedtægter for regnvandslauget, der bl.a. skal indeholde en udgiftsfordeling på de berørte ejendomme. Der er vedlagt et udkast til rammevedtægter, som er bilag til tillægget til spildevandsplanen. De endelige vedtægter for regnvandslauget skal foreligge i takt med, at der oprettes grundejerforeninger.

Områderne med Tiny houses samt hyttebyen håndterer ligeledes regnvand lokalt. I området for Tiny houses skal der ligeledes etableres et regnvandslaug med lignende vedtægter, da afledning af regnvand fra området bliver privat ejet og udgifterne påhviler de ejendomme, der er tilsluttet anlægget.

Miljøvurdering:

Kommunen vurderer, at tillæg nr. 1 til [adresse] spildevandsplan ikke er omfattet af kravet om miljøvurdering, da screeningen af tillægget til spildevandsplanen og miljøkonsekvensvurderingen af det samlede planprojektet for Ny Jens Bech har vist, at der ikke er sandsynlighed for væsentlige miljøpåvirkninger som følge af tillægget til spildevandsplanen. Tillægget udgør en forholdsvis mindre ændring af den eksisterende spildevandsplan.

Miljøscreening af tillæg 1 til spildevandsplanen sendes i offentlig høring sammen med selve tillægget til spildevandsplanen.

### Økonomi

Tillæg 1. til Spildevandsplan 2020-2028 har ingen økonomiske konsekvenser for kommunen.

### Klima og resiliensvurdering

Håndtering af husspildevand frem til [adresse] betyder at der skal etableres nye rør og pumper. Desuden skal husspildevandet behandles på renseanlægget. Det kræver energi til materialefremstilling m.v., som betyder en øget CO2 udledning.

Grundvandsstanden og håndtering af overfladevand i området er styret af pumper. Der kan blive behov for øget pumpekapacitet, som betyder øget CO2 udledning. Overfladevand håndteres i åbne render, som dermed ikke kræver produktion af rør til håndtering af overfladevand, og det betyder mindre CO2 udledning ved etablering af regnvandssystemet.

### Sagens videre forløb

Sagen behandles af Økonomiudvalget og byrådet.

### Teknik- og Miljødirektøren indstiller,

|  |  |
| --- | --- |
| at | udvalget anbefaler overfor Byrådet, at tillæg til 1. til Spildevandsplan 2020-2028 sendes i offentlig høring i 8 uger. |

### Beslutning

Anbefalet.

Lars Jeppesen og Ron Friis var fraværende.